Margrét Lára : Elísabet Gunnarsdóttir hefur haft mest allra þjálfara áhrif á mig „ Það er erfitt að gera upp á milli þjálfara . En Elísabet Gunnarsdóttir hefur haft mest allra þjálfara áhrif á mig , “ segir Margrét Lára Viðarsdóttir , landsliðskona og knattspyrnukona úr Val . Hún og Júlían J. K. Jóhannsson eru íþróttafólk Reykjavíkur . Margrét Lára segir Elísabetu hafa þjálfað sig lengst allra . Hún hafi gert það hjá Fylki og Val og aftur í Svíþjóð . „ Elísabet hefur hjálpað mér ótrúlega mikið og gefið mér mikið . Hún er kröfuhörð en samt leiðbeinandi og hrósar þegar við á . Hún sparar reyndar hrósið . En þegar hún gerir það þá veit maður að maður átti það skilið . Elísabet er meira en þjálfari , tekur alla undir sinn væng og hugsar um velferð iðkenda innan sem utan vallar , “ segir Margrét Lára , sem á myndinni er á milli körfuknattleikskonunnar Helenar Sverrisdóttur og handboltakonunnar Írisar Bjarkar Símonardóttur sem fengu viðurkenningu fyrir árangurinn á árinu . Það er Íþróttabandalag Reykjavíkur ( ÍBR ) sem útnefnir íþróttafólk og íþróttalið ársins .